Document ID: /roh_data/filtered/fineweb-2-filterrobots_roh.jsonl.gz/68030

Oz gievgia è vegnì repartì in fegl sgulant en las chasadas dal Surses. Iniziantas èn la hoteliera da Beiva Martina Lanz e Carmen Dedual da Parsonz. Sustegnidas vegnan ellas da 26 persunas indigenas. La populaziun enconuschia ils avantatgs dal Parc Ela vegn fatg valair, e perquai ins duessi dir Gea al contract per ils proxims diesch onns. Il Parc Ela stettia per in turissem persistent e miaivel, segireschia plazzas da lavur e stettia per fitg bler auter.
Surstar fetschia la reproscha da divers adversaris dal parc che ditgian, ch'ils aderents dal parc sajan cunter las pendicularas. Quai saja mo in'emprova da chatschar in cugn tras la populaziun, stat plinavant scrit en il fegl sgulant.